কেটে গেছে ২ বছর। এখনও নিষ্পত্তি হয়নি ছাত্রনেতার মৃত্যু 'রহস্য'। সুদীপ্ত খুনের বিচার চাইয়ের দাবিতে যখন বার বার পথে নামছে বাম ছাত্র-যুবরা, তখন তৃণমূল ছাত্র পরিষদের প্রতিষ্ঠা দিবস উদযাপনে এসে সুদীপ্ত গুপ্তের মৃত্যুকে 'দূর্ঘটনা' বলে আবারও সাফাই গাইলেন রাজ্যের প্রশাসনিক প্রধান।
 কলকাতা: কেটে গেছে ২ বছর। এখনও নিষ্পত্তি হয়নি ছাত্রনেতার মৃত্যু 'রহস্য'। সুদীপ্ত খুনের বিচার চাইয়ের দাবিতে যখন বার বার পথে নামছে বাম ছাত্র-যুবরা, তখন তৃণমূল ছাত্র পরিষদের প্রতিষ্ঠা দিবস উদযাপনে এসে সুদীপ্ত গুপ্তের মৃত্যুকে 'দূর্ঘটনা' বলে আবারও সাফাই গাইলেন রাজ্যের প্রশাসনিক প্রধান। কেটে গেছে ২ বছর। বিচারতো দূরস্থ কোনও সদর্থক ভূমিকাই নেয়নি প্রশাসন, অভিযোগ ভারতের ছাত্র ফেডারেশনের। মুখ্যমন্ত্রীর কাছে সুদীপ্ত গুপ্তর খুন নিছক 'দূর্ঘটনা', এদিন আবারও তা স্পষ্ট জানিয়ে দিলেন মমতা বন্দ্যোপাধ্যায়। তিনি বলেন, "ছাত্র বন্ধুটি মারা গেছে। দিল্লিতে আমাকে নিয়ে বিক্ষোভ করা হল। আমি পুলিসের থেকে রিপোর্ট নিলাম। সমস্ত খোঁজ নিলাম। জানলাম ছাত্র বন্ধুটি রোড অ্যাকসিডেন্টে মারা গেছেন। পোস্টে ধাক্কা খেয়ে মাথায় আঘাত পেয়ে তাঁর মৃত্যু হয়েছে। আমি এসএসকেএমে গিয়েছিলাম। তাঁর পরিবারের সঙ্গে দেখা করতে"।       দুবছর আগে ২রা এপ্রিল বাম ছাত্র সংঠনের ডাকা আইন অমান্য আন্দোলনে গিয়ে প্রাণ হারিয়েছিলেন নেতাজি নগর কলেজের ছাত্র বছর ২৩-এর সুদীপ্ত গুপ্ত। এবছরই ছাত্র খুনের মত মর্মান্তিক ঘটনার সাক্ষ্মী থেকেছে সবং কলেজ। সবং কলেজের ছাত্র কৃষ্ণ প্রসাদ জানার খুনের ঘটনা প্রসঙ্গে মমতা বন্দ্যোপাধ্যায় বলেন,"সবংয়ের ঘটনা শুনেই আমি কংগ্রেসের এক নেতাকে ফোন করেছি। ঘটনার যাবতীয় তদন্তে হবে"। শুধু সবং নয়। জেলায় জেলায় বিভিন্ন কলেজে ছাত্র সংঘর্ষের ঘটনায় চুপ থেকেছে সরকার। পুলিসি বর্বতার শিকার হয়েছে যাদবপুর বিশ্ববিদ্যালয়ের ছাত্র-ছাত্রী। মারধর করা হয় বর্ধমান বিশ্ববিদ্যালয়ের ছাত্রছাত্রীদের ওপর। তাই মুখ্যমন্ত্রীর আশ্বাস নিয়ে সন্দেহ প্রকাশ করছে রাজ্যের বিরোধীরা। ২ বছর কেটে যাওয়ার পরও যখন সুদীপ্ত খুনের তদন্তে বিন্দু মাত্র এগোতে পারেনি প্রশাসন, সেখানে সবং কাণ্ড নিয়ে কতটা তৎপর হবে প্রশাসন, সে নিয়েই উঠছে নানান প্রশ্ন।